open-index/open-wikipedia-markdown huggingface dataset:
דונלד סדוויי

[ממוזער|250x250 פיקסלים|פרופ' סדוויי מקבל תואר [דוקטור לשם כבוד מטעם האוניברסיטה הנורווגית למדעים וטכנולוגיה, 2014]]
[ממוזער|250x250 פיקסלים|פרופ' דונולד סדוויי, במעבדת המחקר ב[אלקטרוכימיה - בוחנים סוללת מלח מותך, MIT]]
**דונלד רוברט סדוויי** (באנגלית: **Donald Robert Sadoway**; נולד ב-7 במרץ 1950) הוא פרופסור להנדסת חומרים וכימיה במכון הטכנולוגי של מסצ'וסטס (MIT) בארצות הברית. סדוויי הוא מומחה לסוללות חשמליות ותרם רבות לשיפור הביצועים של התקני כוח ניידים.

בשנת 2012, נבחר סדוויי על ידי מגזין טיים, כאחד מ-100 האנשים המשפיעים ביותר בעולם, בזכות תרומתו לשיפור טכנולוגיות של סוללות חשמליות.

## רקע
סדוויי נולד בטורונטו, אונטריו, קנדה. הוא למד באוניברסיטת טורונטו עד לקבלת תואר דוקטור בשנת 1977, בהתמחות של כימיה ומטלורגיה.

סדוויי הצטרף לסגל האוניברסיטה של MIT בשנת 1978 ונמצא שם מאז ברציפות.

בשנת 2013, קיבל תואר בהנדסה לשם כבוד מטעם אוניברסיטת טורונטו על תרומתו לקידום חינוך איכותי וקידום טכנולוגיות לאנרגיה מתחדשת.

## מחקריו
תחומי מחקריו של סדוויי הם הנדסת חומרים, מטלורגיה ואלקטרוכימיה.

כחוקר מתמקד סדוויי בפיתוח שיטות יעילות וידידותיות לסביבה להפקת מתכות מעפרותיהן, וכן במחקר של סוללות חשמליות. סדוויי היה שותף בפיתוח אלקטרוליט מסוג פולימר מוצק (solid polymer electrolyte) עבור סוללות, שהציגו ביצועיים גבוהים.

בשנת 2006 הציג שיטה אלקטרוכימית יעילה וידידותית לסביבה, להפקת ברזל מהעפרה באמצעות אלקטרוליזה כתחליף לשימוש בכבשני היתוך.

בשנת 2009 הציג סוללה נטענת חדשנית במחיר זול לשימושים של אגירת אנרגיה. הסוללה מסוג "מלח מותך" (molten salt battery) מבוססת על אנודת מגנזיום וקתודת אנטימון המופרדת באמצעות אלקטרוליט יוני מותך. בשנת 2010 הוקמה חברת Ambri לטובת מסחור הטכנולוגיה.

## הוראה
במשך 16 שנים ברציפות לימד פרופסור סדוויי את הקורס "מבוא למצב המוצק בכימיה" שהיה אחד מהשיעורים הגדולים ביותר במספר הסטודנטים ב-MIT.

כלל ההרצאות של הקורס הוסרטו והועלו לאינטרנט, תחת מיזם "MIT Open Course Ware". הרצאותיו של סדוויי זכו לפופולריות גבוהה, וזאת בשל סגנונו הייחודי שזכה לפרסום ניכר.

הרצאותיו של סדוויי כוללות לעיתים קרובות שילוב של נתונים על ההיסטוריה של המדע ועל מחקריהן של זוכי פרס נובל וכן על פריטים שונים שהוא מציג בפני הסטודנטים.

סדוויי נוהג להקדיש את 5 הדקות האחרונות של כל הרצאה בנושא פופולרי מתחומי התרבות, האומנות והמוזיקה שמתקשר לנושא השיעור. כך לדוגמה, בסיום של אחת מהרצאותיו בנושא קריסטלוגרפיה באמצעות קרני רנטגן, הוא סיפר על אחד מהגילויים שנעשו בתחום המחקר של יצירות אומנות, בו נחשף כי הציור **"תפילה בשדה"** של הצייר הצרפתי ז'אן-פרנסואה מילה, ככל הנראה צויר על ידו פעמיים, שכן בדיקת רנטגן של הציור חשפה שכבות קודמות שבהן היצירה צוירה באופן שונה לחלוטין, דבר שלא היה ידוע והוסיף מידע רב אודות סגנונו ויצירותיו של הצייר.

## ראו גם
* טיים מגזין
* אנרגיה מתחדשת
* אלקטרוכימיה
* סוללת מלח מותך

## קישורים חיצוניים

* 

* הרצאת TED של סדוויי
* "על האנרגיה בשנת 2064", פרופ' סדוויי
* 
* הקורס "מבוא למצב מוצק" של MIT מועבר על ידי פרופ' סדוויי

## הערות שוליים

קטגוריה:כימאים אמריקאים
קטגוריה:בעלי תואר דוקטור מאוניברסיטת טורונטו
קטגוריה:סגל המכון הטכנולוגי של מסצ'וסטס
קטגוריה:אלקטרוכימיה
קטגוריה:מטלורגים
קטגוריה:קנדים שהופיעו ברשימת טיים 100
קטגוריה:קנדים שנולדו ב-1950
קליפינג.

**קליפינג. **(מאנגלית: **clipping.**) היא להקת היפ הופ נסיונית מלוס אנג'לס. בלהקה חברים דויד דיגס, וויליאם האטסון (המוכר גם בשם Rale בסצנת הנויז), וג'ונתן סנייפס.

## סגנון והשפעות
מבקרים השוו את הלהקה ללהקות כמו דת' גריפס, בלאדי ולנטיין, טים הקר וארמונות שבאז. הגארדיאן תיאר את הצליל שלהם כ"יוצא מן הכלל... הקלטה מתוך ליבה של סופת אש, או הקלטת הייסורי המוות האיטיים של מכונת פקס" ואת אלבומם הראשון "Midcity" כ"אלבום החובה של 2013". הרולינג סטון כינה אותם "היפ הופ חד לשון בפעמות שבורות מ-L.A שנשפך על הקראנצ'ים, הקלאנגים, הסלרפס והרעש הלבן של המוזיק קונקרט".

## דיסקוגרפיה
### [[אלבום מוזיקה|אלבומים]]
* *Midcity* (הקלטה ביתית, 2013)

* *CLPPNG *(סאב פופ, 2014)
* Wriggle (מיני-אלבום, סאב פופ, 2016)
* *Splendor & Misery *(סאב פופ, 2016)
**There Existed an Addiction to Blood* (סאב פופ, 2019)
*Visions of Bodies Being Burned (סאב פופ, 2020)

## קישורים חיצוניים

* 

## הערות שוליים

קטגוריה:שלישיות מוזיקליות
קטגוריה:להקות שהוקמו בשנת 2009
קטגוריה:לוס אנג'לס: להקות
הציור הפלמי

[שמאל|ממוזער|250px|ציורו של [פיטר ברויגל האב, "מגדל בבל", 1563]] 
ה**ציור הפלמי** פרח בפלנדריה מתחילת המאה ה-15 עד המאה ה-17. בפלנדריה פעלו חלק מהציירים המובילים של צפון אירופה, ביניהם רובנס, ברויגל האב ויאן ואן אייק. הציירים הפלמיים הוזמנו לצייר בחצרות מלכי אירופה, וכך השפיעו על הציור בכל מערב אירופה. לסדנאות שלהם הגיעו גם פרחי ציירים מהמדינות השכנות, וגם דרכם התרחבה השפעת הציור הפלמי.

הציירים הפלמיים היו בין הראשונים שהשתמשו בצבעי שמן. בין ציירי התקופה אפשר לציין את: יאן ואן אייק, הנס ממלינג ורוחיר ון דר ויידן.

החל מתחילת המאה ה-16 הציירים הפלמיים הושפעו מהרנסאנס האיטלקי, אולם למרות זאת אופי היצירות שלהם היה שונה. הבולט בין ציירי תקופה זו היה ברויגל האב.

לאחר המצור על אנטוורפן עברו רבים מציירי פלנדריה מהאזור הדרומי שנשאר בשלטון ספרדי להולנד העצמאית שבצפון. למרות זאת נמשכה פריחת הציור הפלמי. ידועה במיוחד היא אסכולת אנטוורפן והבולט בין ציירי התקופה היה רובנס.

לאחר מותם של "הציירים הגדולים", רובנס ובני דורו, ותום מלחמת שמונים השנה איבדה פלנדריה את חשיבותה כמרכז של ציור.

## לקריאה נוספת
* דייוויד פייפר, אברהם רונן, אילן רחום (עורכים), **אנציקלופדיה לאמנות הציור והפיסול**, כרך ב, עמ' 90–97, 200–205, הוצאת כתר, 1997.

* Vlieghe, Hans, **Flemish Art and Architecture, 1585–1700**, Yale University Press, 2004.
 
## קישורים חיצוניים

* Flemish art, אנציקלופדיית בריטניקה
* Flemish Painting, Art Encyclopedia
* 

קטגוריה:ציירים פלמים
קטגוריה:תור הזהב בהולנד ובפלנדריה
קטגוריה:אסכולות באמנות
סופי מקשירה

**סופי מקשירה** (באנגלית: **Sophie McShera**; נולדה ב-1 בינואר 1985) היא שחקנית אנגלייה. היא ידועה מהופעתה בתפקיד רוס מקיין בעונה החמישית של הדרמה "דרך ווטרלו" של ה-BBC, ובתפקיד דייזי רובינסון, עוזרת המטבח, בסדרת הדרמה זוכת הפרסים "אחוזת דאונטון".

## ביוגרפיה
מקשירה נולדה ב-1985 בברדפורד שבמערב יורקשייר, למשפחה אירית. אמה היא מורה ואביה מורה לשעבר ויועץ פיננסי. כשהייתה קטנה עברה המשפחה לאקלסהיל שבמערב יורקשייר שם למדה ב"סיינט ג'וזף קולג'".

אחרי סיום התיכון למדה בבית הספר למשחק פוטסטפס (Footsteps). הפריצה שלה בתיאטרון הייתה בגיל 12 כשהופיעה בקומדיה "The Goodbye Girl". בהמשך שיחקה בסיור הופעות במחזמר "אנני". אחר כך השלימה את בחינות ה-GCSE ובחינות A-levels, ונרשמה לאוניברסיטת ברונל בלונדון, שם סיימה תואר בדרמה.

### קריירה
קריירת המשחק של מקשירה התחילה ב-2007, אחרי סיום הלימודים באוניברסיטה. היא הופיעה באופרות הסבון "אמרדייל" ו"רופאים". ב-2008 שיחקה בסדרת הדרמה "ניצולים". ב-2009 הצטרפה לצוות השחקנים של דרמת בית הספר "דרך ווטרלו" של ה-BBC בתפקיד תלמידה בשם רוס מקיין. היא השתתפה בסדרה במשך כל העונה החמישית. אחרי שפרשה מ"דרך ווטרלו" לוהקה מקשירה לדרמה התקופתית של ג'וליאן פלוז ברשת ITV "אחוזת דאונטון", בתפקיד עוזרת המטבח דייזי. הסדרה זכתה להצלחה הן בביקורת והן בקרב קהל הצופים. מקשירה, לצדו של יו בונוויל, הודתה לקהל על זכיית התוכנית בפרס "הדרמה הפופולרית ביותר" בטקס פרסי הטלוויזיה הלאומית  של שנת 2012. מאז 2013 שיחקה מקשירה בתפקיד בריוני בסיטקום "החבר'ה מהלשכה" של ITV2. ב-2015 גילמה את האחות החורגת דריזלה טרמיין בסרט "סינדרלה". היא הפגינה את כישורי השירה שלה בתפקיד גוויין בסדרה הקומית מוזיקלית של ABC "גלוונט".

בתיאטרון הופיעה מקשירה בתפקיד סינדרלה במופע פנטומימה (pantomime) של סינדרלה הסיפור בווסט יורקשייר פלייהאוס החל מדצמבר 2009 עד ינואר 2010. ב-1998 כיכבה בתפקיד אנני לצדו של פול או'גריידי במחזמר "אנני" שהוצג בלונדון ואחר כך בסיבוב הופעות. ב-2011 הצטרפה לשחקני המחזה "ג'רוזלם" מאת ג'ז באטרוורת'  בתפקיד פי, שהוצג בתיאטרון אפולו בווסט אנד הלונדוני.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות אוניברסיטת ברונל
קטגוריה:בריטיות שנולדו ב-1985
חולצת סוף מסלול

[ממוזער|חולצה שיצר גדוד 51 ב[חטיבת גולני בסוף תקופת שירות בקו ברכס רמים]]
**חולצת סוף מסלול** היא חולצה שחיילי יחידות בצה"ל נוהגים לייצר בסיום קורס צבאי או משימה צבאית משמעותית. על החולצה מצוינים בדרך כלל זיהוי המסלול, למשל "סוף מסלול שקד אוג' 12", סמל היחידה ואיור הומוריסטי המשקף את רוח היחידה. החולצה היא בדרך כלל חולצת T או חולצה אמריקאית (חולצה בעלת שרוולים בצבע שונה ובאורך של 3/4). ייצור חולצות כאלה החל בנח"ל בשנות ה-80 של המאה ה-20.

במסגרת יוזמה למניעת השתמטות משירות בצה"ל יצא משרד פרסום בסדרה פארודית של "חולצות סוף מסלול" למשתמטים, עם כתובות כגון "קשה באימונים, אז נשארתי בבית".

חיילים קרביים נוהגים לעיתים להעניק את חולצת סוף המסלול שלהם לבנות זוגם, כסמל למערכת היחסים, בתקופה בה הם נמצאים זמן רב בצבא.

## היסטוריה

## מחלוקות וביקורות

מכיוון שעיצוב החולצות ניתן בידי חיילים, על החולצות היה לעבור ביקורת של מפקדים בדרגים זוטרים, אשר לא תמיד הצליחו לזהות מסרים לא ראויים שנכללו בהן. בשנת 2015 הודח ממסלול חייל שעיצב חולצה עם מסר פוגעני כלפי ערבים, אך זה טען להגנתו כי העיצוב אושר על ידי מפקדיו.

בתחילת 2016 הוציאה יועצת הרמטכ"ל לענייני נשים, תא"ל רחל טבת-ויזל, איגרת בה קראה לחדול מיצירת חולצות המכילות מסרים פוגעניים. באיגרת כתבה היועצת כי "לאחרונה הודפסו חולצות פוגעניות בעלות אופי מיני אלים שמבזה נשים, גברים וכמו כן את סמלי הצבא והמדינה", ו"יש הטוענים כי חולצות אלו הומוריסטיות ולא מזיקות, אך כיתוב שמגחיך אונס ומתייחס לנשים כחפץ הופך אותן למושא לביזוי וללעג ויכול להוביל לתקיפה מינית".

בכתבות שהתפרסמו בעיתונות לאחר יציאת האיגרת, הובאו כמה דוגמאות לחולצות עם מסרים מיניים מבזים:
* חולצה עם הכיתוב , שעליה איור של יחסי מין.
* חולצה עם הכיתוב: .
* חולצת סיום קורס צלפים שעליה הכיתוב:  ועליו איור של אישה בלבוש מינימלי, שמחזיקה אזיקים, ונמצאת במרכזה של כוונת.

חולצות אחרות נושאות מסר שמבזה ערבים. דוגמה:
* חולצה של הנדסה קרבית עם הכיתוב:  עם איור של פיצוץ בית ערבי.

## קישורים חיצוניים
* 
* 

## הערות שוליים

סוף 
קטגוריה:קורסים בצה"ל
קטגוריה:חיי צבא
הבושם

**הבושם: סיפורו של רוצח** (בגרמנית: **Das Parfum: Die Geschichte eines Mörders**) הוא רומן מסוגת ריאליזם קסום-היסטורי שיצא לאור בשנת 1985, פרי עטו של הסופר פטריק זיסקינד. הרומן חוקר את חוש הריח ואת מערכת היחסים שלו עם המשמעות הרגשית שריחות יכולים לשאת. עלילת הרומן עוקבת אחרי ז׳אן-באטיסט גרנוי, יתום דחוי מפריז שנולד עם חוש ריח מפותח באופן על-טבעי.

הספר תורגם ל-48 שפות ולמעלה מ-20 מיליון עותקים שלו נמכרו ברחבי העולם; בכך היה "הבושם" לאחד מרבי-המכר הגדולים ביותר בין הרומנים הגרמניים של המאה ה-20. הספר נשאר ברשימות רבי המכר במשך כתשע שנים, וזכה לשבחי הביקורת בגרמניה ומחוצה לה. תרגום לעברית, מעשה ידיה של ניצה בן-ארי, ראה אור בשנת 1988 בהוצאת מודן.

ב-2006 יצא לאקרנים הסרט "הבושם: סיפורו של רוצח" המבוסס על הספר, בבימויו של הבמאי הגרמני טום טיקוור .

מבקר הספרות מרסל רייך רניצקי התלהב מקריאת "הבושם" והתבטא כך: "הנה עדיין זה קורה או קורה לנו שוב: סופר גרמני השולט בשפה הגרמנית; מספר בן זמננו היודע למרות זאת לספר סיפור; כותב רומנים שאינו מטריח את קוראיו עם השתקפות הפופיק של עצמו בראי; מחבר צעיר שבכל זאת איננו משעמם".

## קישורים חיצוניים

* 
*  

## הערות שוליים

קטגוריה:ספרי 1985
קטגוריה:ספרים גרמניים
קטגוריה:ספרי הוצאת מודן
עונת 1965/1966 בלה ליגה

**עונת 1965/1966** הייתה העונה ה-35 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1965 והסתיימה ב-3 באפריל 1966.

הליגה כללה 16 קבוצות. קבוצות שזכו במקום 15–16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13–14 השתתפו במשחקי המבחן מול קבוצות שזכו במקום השני בבתים של ליגת משנה.

בהתאם לתוצאות של העונה הקודמת ריאל אוביידו, דפורטיבו לה קורוניה, לבאנטה וריאל מורסיה ירדו ליגה. מליגת המשנה עלו מיורקה, סבאדל, פונטבדרה ומאלגה.

התחרות כללה 30 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

אתלטיקו מדריד זכתה בתואר וזאת בפעם החמישית בתולדות המועדון.

ריאל בטיס ומיורקה (כדורגל) ירדו לליגת משנה בסוף העונה. מאלגה וסבאדל שיחקו משחקי המבחן. מאלגה הפסידה משחקי המבחן וירדה לליגת המשנה.

## כדורגלנים מצטיינים
פרס הפיצ'יצ'י למלך השערים של העונה הוענק לואוה II מאלצ'ה. בהתאם לנתונים הרשמיים של ה-LFP הוא כבש 19 שערים ב-30 משחקים.

"פרס זאמורה" לשוער הטוב ביותר הוענק לחוסה מנואל פסודו מברצלונה שספג 15 שערים ב-22 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1965 1966
קטגוריה:תחרויות כדורגל ב-1965
קטגוריה:תחרויות כדורגל ב-1966
METI

**METI** (ראשי תיבות באנגלית של **M**essaging **E**xtra **T**errestrial **I**ntelligence) הוא מיזם שמטרתו לשגר מסרים אל עבר כוכבי לכת במערכות כוכבי-לכת אחרות, זאת באופן הפוך לפרויקט סט"י אשר מחפש גלי רדיו המשוגרים אלינו ממרחבי היקום. 

בעבר נעשו מספר ניסיונות לשלוח הודעות למרחבי החלל, הבולטת מביניהם הייתה הודעת ארסיבו בשנת 1974, אך הן לא היו מכוונות אל עבר ציוויליזציות זרות. מיזם METI מתכנן אפוא לשגר מסר עד תום שנת 2018 ובו יודגשו אלמנטים בסיסיים במתמטיקה ובמדע. מטרתו של המיזם הוא לבחון סוגיות שונות הקשורות בחיפוש אחר צורות חיים תבוניות בכוכבי לכת אחרים ולשגר את המסרים עוד בטרם יתגלו אותן ציוויליזציות זרות, תוך דגש על מחקר של שלושת המרכיבים האחרונים בנוסחת דרייק:
* f_{i}: הסיכוי שבכוכב לכת עם חיים, יופיעו בשלב כלשהו חיים אינטליגנטיים, שיפתחו ציוויליזציה. 
* f_{c}: אותו חלק של ציוויליזציות שיפתחו טכנולוגיות שפולטות אותות ניתנים לגילוי לחלל. 
* L: משך הזמן הממוצע שציוויליזציה כזו תמשיך לפלוט לחלל אותות ניתנים לגילוי.

מדענים הטיחו ביקורת כלפי מיזם זה בטענה שחיים חוצניים שיקבלו את המסר יהיו בהכרח יותר מתקדמות טכנולוגית ועלולות לנסות ולכבוש את כדור הארץ, אולם נשיא METI, דאגלאס וקוץ', הדף את הביקורת בטענה שלדעתו יצורים תבונתיים ממתינים למסר מאיתנו על מנת לחלוק את הידע ולהתחיל לדבר איתנו.

## קישורים חיצוניים
* אתר המיזם

## הערות שוליים

קטגוריה:חיים מחוץ לכדור הארץ
קטגוריה:אסטרוביולוגיה
קטגוריה:רדיו אסטרונומיה
דיוויזיית הפאנצרגרנדיר אס אס רייכספיהרר

**דיוויזיית פאנצרגרנדיר אס אס ה-16 "רייכספיהרר אס אס"** (בגרמנית: **16. SS-Panzergrenadier-Division "Reichsführer SS"**) הייתה דיוויזיית פאנצרגרנדיר של הוואפן אס אס אשר לחמה וביצעה פשעי מלחמה בחזית האיטלקית במהלך במלחמת העולם השנייה.

## היסטוריה
הדיוויזיה הוקמה ב-23 בספטמבר 1943 בליבורנו, איטליה, על ידי הרחבת בריגדת אס אס "רייכספיהרר" לדיוויזיה. כמפקדה הראשון של הדיוויזיה מונה מקס זימון. הדיוויזיה לחמה כנגד פלישת בעלות הברית לאיטליה. באפריל 1944 הועברה הדיוויזיה להונגריה, ולחמה בקרב דברצן. ביוני הוחזרה לאיטליה, ונכללה במסגרת פלגת הארמייה פון צנגן. באוגוסט נכללה הדיוויזיה כחלק מקורפוס הפאנצר ה-14 אשר היה חלק מהארמייה ה-14. באוקטובר הוצבה הדיוויזיה בבולוניה ולחמה שם כנגד ארגוני הפרטיזנים האיטלקים אשר איימו על העורף הגרמני. במסגרת זו ביצעה הדיוויזיה פשעי מלחמה רבים.

בינואר 1945 היא הועברה שוב להונגריה, ובמרץ השתתפה במתקפת אגם בלטון. באפריל היא נכללה במסגרת קורפוס הפרשים ה-1 אשר היה חלק מארמיית הפאנצר השנייה. הדיוויזיה נסוגה לאחר מכן לאוסטריה, ועם סיום המלחמה נכנעה בגראץ לכוחות בעלות הברית.

ממוזער|אנדרטה לקורבנות הדיוויזיה במזרבוטו איטליה

## פשעי מלחמה
במהלך המלחמה באיטליה ביצעה הדיוויזיה פשעי מלחמה רבים בעיקר כנגד אוכלוסייה אזרחית איטלקית, בין פשעי המלחמה נמנים טבח סנטה אנה די סטצמה שבו נרצחו 560 נשים, גברים וילדים וב-12 באוגוסט 1944 וב-29 בספטמבר ביצעה את טבח מרזבוטו, במהלך טבח זה רצחו אנשי הדיוויזיה לפחות 45 פעוטות מתחת לגיל שנתיים, 110 ילדים מתחת לגיל 10, 140 קשישים מעל גיל 60 וחמש מאות בני אדם נוספים, בדיווחו למפקדיו העדיף מפקד הדיוויזיה לדווח כי הוציא להורג 770 "בנדיטים".

בנוסף על כך הייתה אחראית להרס שיטתי של כנסיות, בתי ספר ומנזרים.

## מפקדים
* גרופנפיהרר מקס זימון (3 באוקטובר 1943 - 24 באוקטובר 1944)
* אוברפיהרר אוטו באום (24 באוקטובר 1944 - 9 במאי 1945)

## קישורים חיצוניים

* דיוויזיית פאנצרגרנדיר אס אס ה-16 באתר lexikon-der-wehrmacht 

## הערות שוליים

16
עונת 1967/1968 בלה ליגה

**עונת 1967/1968** הייתה העונה ה-37 של לה ליגה שהיא הליגה הספרדית הבכירה בכדורגל. העונה החלה ב-9 בספטמבר 1967 והסתיימה ב-28 באפריל 1968. 

הליגה כללה 16 קבוצות. קבוצות שזכו במקום 15–16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13–14 השתתפו במשחקי המבחן מול קבוצות שזכו במקום השני בבתים של ליגת משנה.

בהתאם לתוצאות של העונה הקודמת דפורטיבו לה קורוניה והרקולס ירדו לליגת משנה בסוף העונה. מליגת המשנה עלו מאלגה, ריאל בטיס וריאל סוסיאדד.

ריאל מדריד זכתה בתואר וזאת בפעם ה-13 בתולדות המועדון והפעם השנייה ברציפות.

ריאל בטיס וסביליה ירדו לליגת משנה בסוף העונה. קורדובה וריאל בטיס שיחקו משחקי המבחן. הם ניצחו משחקי המבחן ונותרו בליגה הבכירה.

## כדורגלנים מצטיינים
פרס הפיצ'יצ'י למלך השערים של העונה הוענק לפידל אוריארטה מאתלטיק בילבאו. בהתאם לנתונים הרשמיים של ה-LFP הוא כבש 22 שערים ב-24 משחקים.

פרס זאמורה לשוער הטוב ביותר הוענק לאנדרס חונקוארה מריאל מדריד שספג 19 שערים ב-22 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1967 1968
קטגוריה:תחרויות כדורגל ב-1967
קטגוריה:תחרויות כדורגל ב-1968
פורטוגלי (פירושונים)

**פורטוגלי** הוא שם משפחה יהודי המעיד על מוצא מפורטוגל.

קטגוריה:שמות משפחה ביהדות ספרד ופורטוגל
קטגוריה:שמות משפחה טופונימיים
מאריס פיין

**מאריס פיין** (באנגלית: **Marise Payne**; נולדה ב-29 ביולי 1964) היא פוליטיקאית אוסטרלית חברת המפלגה הליברלית המכהנת כנציגת ניו סאות' ויילס בסנאט האוסטרלי. כיהנה כשרת החוץ בשנים 2018–2022 וכשרת ההגנה בשנים 2015–2018.

## ביוגרפיה
פיין נולדה בסידני, היא בעלת תואר ראשון מאוניברסיטת ניו סאות' ויילס. ב-1982 הצטרפה למפלגה הליברלית. בשנים 1989–1991 כיהנה כנשיאת צעירי המפלגה והייתה האישה הראשונה לכהן בתפקיד זה. בשנים 1987–1995 שימשה יועצת פוליטית לבכירי המפלגה ולאחר מכן עסקה בייעוץ עסקי.

ב-1997 נבחרה על ידי הפרלמנט של ניו סאות' ויילס לכהן כחברה בסנאט של אוסטרליה כממלאת מקומו של חבר הפרלמנט הפורש בוב וודס. היא נבחרה לתקופות כהונה מלאות ב-2001, 2007, ב-2013 וב-2016. בתקופת היותה של המפלגה הליברלית באופוזיציה כיהנה בממשלת הצללים כשרה לפיתוח ותעסוקת ילידי אוסטרליה (אבוריג'ינים), כשרה לענייני מועצת ממשלות מדינות אוסטרליה, וכשרת השיכון. היא כיהנה כחברה בוועדה המשותפת של בתי הפרלמנט לענייני חוץ, הגנה ומסחר וכראש תת-הוועדה לזכויות האדם.

בספטמבר 2013 מונתה לשרה לשירותי אנוש בממשלתו של ראש הממשלה החדש טוני אבוט. בספטמבר 2015, לאחר היבחרו של מלקולם טרנבול לראשות הממשלה, מונתה פיין לשרת ההגנה בממשלתו. בכך הייתה לאישה הראשונה המכהנת בתפקיד.

בתקופת כהונתה חתמה ממשלת אוסטרליה על חוזה בסך 50 מיליארד דולר אוסטרלי עם חברת DCNS הצרפתית לבניית צי של 12 צוללות חדשות, שייבנו ברובן בעיר אדלייד.

באוגוסט 2018 מונתה לשרת החוץ בממשלתו של ראש הממשלה החדש סקוט מוריסון.

## קישורים חיצוניים

* 

* אתר האינטרנט של מאריס פיין
* מאריס פיין באתר משרד ההגנה של אוסטרליה
* מאריס פיין באתר הפרלמנט האוסטרלי

## הערות שוליים

קטגוריה:שרי ממשלת אוסטרליה
קטגוריה:שרות הגנה
קטגוריה:שרי החוץ של אוסטרליה
קטגוריה:פוליטיקאיות אוסטרליות
קטגוריה:שרות חוץ
קטגוריה:בוגרי אוניברסיטת ניו סאות' ויילס
קטגוריה:אוסטרליות שנולדו ב-1964
קטגוריה:אוסטרלים שנולדו ב-1964
פאוול ג'נולוס

**פאוול ג'נולוס** (באנגלית: **Powell Alexander Janulus**; יליד 1939) הוא פוליגלוט קנדי מקולומביה הבריטית. הוא נרשם ב"ספר השיאים של גינס" בשנת 1985 בגין בקיאותו ב-42 שפות. הוא נבחן בכל שפה שלמד, במשך שעתיים בהן ניהל שיחה עם דובר השפה ברמת שפת אם.

## ביוגרפיה
פאוול ג'נולוס נולד בוונקובר, קנדה. הוא נחשף לשפות סלאביות רבות בתור ילד. אימו הפולנייה דיברה שש שפות שונות, ואביו הליטאי שלט לפחות בארבע שפות. עד גיל 18 שלט ב-13 שפות שונות ברמת שפת אם. באוניברסיטת בריטיש קולומביה ניסה ללמוד מנדרינית. בריאיון שנערך עמו הוא ביקר בצורה חריפה את שיטת הלימוד האקדמית. הוא הסתקרן מהאופן שבו בני אדם לומדים שפות חדשות ובמיוחד מהאופן שבו ילדים לומדים שפה בקלות. הוא אף ניסה ללמוד מנדרינית תקנית בכך שניהל שיחות רבות ככל האפשר עם דוברי השפה מלידה.

בשנות העשרים המוקדמות שלו הוא החל לפתח שיטות משלו לרכישת שליטה בשפה. בשנות השלושים שלו החל לעבוד בתור מתרגם מקצועי בבית משפט, וקיבל תשלום בעבור כל שפה שיכול היה לתרגם. הוא עמל במרץ כדי ללמוד בין שתיים לשלוש שפות בכל שנה, שכן הדבר הגביר את השתכרותו. בית המשפט המחוזי בקולומביה הבריטית התיר לו לעבוד בתור מתרגם משפטי ב-28 שפות שונות. בהמשך, כך סיפר, התעניין בשפות שקיים ביניהן דמיון או קשר משפחתי כגון ספרדית ופורטוגזית. בשנות הארבעים שלו החל ללמוד שפות בעלות מספר נמוך יותר של דוברים, כגון טיבטית, רומאני, אינואיטית וסוואהילי. לאחר מכן פתח בוונקובר בית ספר משלו ללימוד שפות.

## שיא גינס בידיעת שפות
בשנת 1985 פאוול נכנס לספר השיאים של גינס בשל בקיאותו ב-42 שפות ברמת שפת אם. על מנת להירשם בספר השיאים, היה עליו לשוחח במשך שעתיים ב-42 שפות שלמד עם דובר כל שפה מלידה. מבחן בקיאותו בשפות התפרש על פני חודש שלם. לטענתו של פאוול הוא יודע 64 שפות ברמת שפת אם, ובסך הכל למד 80 שפות ברמה כלשהי. הוא הופיע בתוכנית "טונייט שואו" עם ג'וני קרסון, בה הוזמנו לאולפן דוברי 48 שפות שונות איתם ניהל שיחות קצרות.

לפי "ספר השיאים של גינס", פאוול שלט ב-42 השפות הבאות: צרפתית, ספרדית, פורטוגזית, איטלקית, רומנית, גרמנית, הולנדית, פריזית, נורווגית, דנית, שוודית, איסלנדית, רוסית, אוקראינית, פולנית, צ'כית, סרבית, סלובקית, סלובנית, קשובית, סורבית עילית, סורבית תחתית, בלארוסית, מקדונית, בולגרית, הינדי, פנג'אבי, אורדו, ארמנית, סינהלית, טיבטית, יפנית, מנדרינית, קנטונזית תקנית, קרואטית, יוונית, טורקית, כורדית, פינית, קוריאנית ופרסית. רשימה זו אינה כוללת את השפה האנגלית, שהייתה שפת האם הראשונה שלו, או את יתר השפות שרכש בחייו.

## מידע נוסף
דווח שפאוול מת בשנת 2006, אך דיווח זה היה דיווח שקרי. בראיון שנערך עמו לאחר מכן הוא סיפר שהוא לקה בשבץ והופיע פחות בקהל. נאמר שהוא איבד את יכולתו לדבר באנגלית בעקבות נזק מוחי, אך הוא אמר שחזר לדבר בשפה בעקבות שיחה בהולנדית ששוחח עם אחות בבית חולים. באוגוסט 2013 עבר מבחן ידע נוסף ובו הציג שליטה בעשרים שפות שונות.

קטגוריה:שיאני גינס
קטגוריה:קנדים שנולדו ב-1939
הקבינט של ארצות הברית בממשל ברק אובמה

[שמאל|ממוזער|350px|הקבינט של [נשיא ארצות הברית|הנשיא ברק אובמה, 26 ביולי 2012]]
**הקבינט של ארצות הברית בממשל ברק אובמה** כיהן במשך שתי תקופות כהונה נשיאותיות, ממועד השבעת הנשיא אובמה ב-20 בינואר 2009, ועד תום כהונתו השנייה של אובמה, ב-20 בינואר 2017.

## הרכב הקבינט
הנשיא אובמה צירף לקבינט שלושה בעלי תפקידים שלא כיהנו בו בימי ממשלו של הנשיא הקודם בוש (2001-2009):
*שגרירת ארצות הברית באומות המאוחדות
*יושב ראש מועצת היועצים הכלכליים
*מנהלת הרשות לעסקים קטנים (מינואר 2012).

הנשיא אובמה הוציא מן הקבינט את מנהל התוכנית הלאומית לפיקוח על סמים, נושא משרה שנכלל בקבינט בימי הנשיא בוש.

בסך הכל כלל הקבינט 23 בעלי תפקידים (22 עד 2012) וכיהנו בו 32 גברים ו-16 נשים (לא כולל ממלאי מקום). שניים מהם כיהנו בו במשך כל תקופת נשיאותו של אובמה - סגן הנשיא ג'ו ביידן ומזכיר מחלקת החקלאות טום וילסאק.

## חברי הקבינט
### מזכירי מחלקות הממשל
*מזכיר המדינה: הילרי קלינטון (2009-2013), ג'ון קרי (2013-2017)
*מזכיר האוצר: טימותי גייטנר (2009-2013), ג'ק לו (2013-2017)
*מזכיר ההגנה: רוברט גייטס (2009-2011), לאון פאנטה (2011-2013), צ'אק הייגל (2013-2015), אשטון קרטר (2015-2017).
*התובע הכללי: אריק הולדר (2009-2015), לורטה לינץ' (2015-2017)
*מזכיר הפנים: קן סלזאר (2009-2013), סאלי ג'וול (2013-2017)
*מזכיר החקלאות: טום וילסאק (2009-2017)
*מזכיר המסחר: גארי לוק (2009-2011), ג'ון ברייסון (2011-2012), רבקה בלאנק (ממלאת מקום) (2012-2013), קמרון קרי (ממלא מקום) (2013), פני פריצקר (2013-2017)
*מזכיר העבודה: הילדה סוליס (2009-2013), תומאס פרז (2013-2017)
*מזכירת הבריאות ושירותי האנוש: קתלין סבליוס (2009-2014), סילביה מתיוס ברוול (2014-2017)
*מזכיר השיכון והפיתוח העירוני: שון דונובן (2009-2014), חוליאן קסטרו (2014-2017)
*מזכיר התחבורה: ריי להוד (2009-2013), אנתוני פוקס (2013-2017)
*מזכיר האנרגיה: סטיבן צ'ו (2009-2013), ארנסט מוניז (2013-2017)
*מזכיר החינוך: ארני דאנקן (2009-2016), ג'ון קינג (2016-2017)
*המזכיר לענייני חיילים משוחררים: אריק שינסקי (2009-2014), רוברט מקדונלד (2014-2017)
*מזכיר ביטחון המולדת: ג'נט נפוליטנו (2009-2013), ג'יי ג'ונסון (2013-2017)

### בעלי תפקידים ברמת הקבינט
*סגן הנשיא: ג'ו ביידן (2009-2017)
*ראש סגל הבית הלבן: רם עמנואל (2009-2010), ויליאם דיילי (2011-2012), ג'ק לו (2012-2013), דניס מקדאנה (2013-2017).
*מנהל משרד הניהול והתקציב: פיטר אורסג (2009-2010), ג'ק לו (2010-2012), סילביה מתיוס ברוול (2013-2014), שון דונובן (2014-2017)
*מנהלת הסוכנות להגנת הסביבה: ליסה ג'קסון (2009-2013), ג'ינה מקארתי (2013-2017)
*נציב הסחר של ארצות הברית: רון קירק (2009-2013), מייקל פרומן (2013-2017)
*השגרירה באו"ם: סוזן רייס (2009-2013), סמנתה פאוור (2013-2017)
*יושב ראש מועצת היועצים הכלכליים: כריסטינה רומר (2009-2010), אוסטן גולסבי (2010-2011), אלן קרוגר (2011-2013), ג'ייסון פורמן (2013-2017)
*מנהלת הסוכנות לעסקים קטנים: קארן מילס (2012-2013), ג'ין היוליט (ממלאת מקום) (2013-2014), מריאן מרקוביץ (ממלאת מקום) (2014), מריה קונטררס-סוויט (2014-2017)

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
אובמה
מינימונדוס

**מינימונדוס** (Minmundus) הוא פארק מיניאטורות מפורסם הממוקם בעיר קלגנפורט, בירת מדינת קרינתיה שבאוסטריה. מוצגים בו כ-150 מודלים של מבנים מרחבי העולם, אשר נבנו בקנה מידה של 1:25.

הפארק נפתח בשנת 1958. הוא משתרע כיום על פני שטח של 26 אלף מטר רבוע. הפארק ידוע בזכות הדיוק של המיניאטורות שבו ביחס למבנים המקוריים. מאז פתיחתו ביקרו בו למעלה מ-15 מיליון מבקרים. ההכנסות מהפעלת הפארק מועברות לארגון הסיוע Rettet das Kind (הצל ילד), שהוא בעליו של הפארק.

## מודלים המוצגים בפארק
[250px|ממוזער|שמאל|מודל [מצודת לונדון]]
[200px|ממוזער|שמאל|מודל ה[קאזה מילה בברצלונה]]

## קישורים חיצוניים

* 

קטגוריה:פארקי מיניאטורות
קטגוריה:קרינתיה
קטגוריה:אוסטריה: תיירות
קטגוריה:קלגנפורט
נר לי

"**נר לי**" הוא שיר לחג החנוכה מאת לוין קיפניס, המוכר בלחנו של דניאל סמבורסקי. לשיר קיים לחן נוסף ומוכר פחות של יצחק אדל. השיר מספר על נר החנוכה שידליק הדובר.

## חיבור השיר
את השיר כתב קיפניס בשנת 1935 (תרצ"ה). הוא פרסם אותו לראשונה בכרך הרביעי של "גליונות: סיפורים ושירים לילדי הגן" שיצא בהוצאת מרכז התאחדות הגננות בארץ ישראל. השיר חובר עבור תיאטרון הילדים משום שבאותו הזמן היה מחסור בשירי חנוכה בעברית.

## הלחן
בתחילה פנה לוין קיפניס ליצחק אדל וביקש ממנו לחבר לחן לשיר. ואולם קיפניס חשב שהלחן שחיבר בעל אופי מזרח-אירופי מדי, ועל כן פנה לדניאל סמבורסקי. הלחן שהציע סמבורסקי היה דווקא בעל אופי מערב-אירופי מדי לדעת קיפניס, והוא הוסיף ופנה למלחין שלישי במספר, בנימין עומר. בפועל הלחן נפוץ כיום לשיר הוא לחנו של סמבורסקי, ומנגינתו של עומר לא התקבלה.

## קישורים חיצוניים

* 
* 
* 

## הערות שוליים

קטגוריה:שירי שנות ה-1930
קטגוריה:שירים בעברית
קטגוריה:שירי לוין קיפניס
קטגוריה:שירים שהולחנו על ידי דניאל סמבורסקי
קטגוריה:שירים שהולחנו על ידי יצחק אדל
קטגוריה:שירי ילדים
קטגוריה:שירי חנוכה
דירק בוגרד

**דירק בוגרד** (באנגלית: **Dirk Bogarde**; 28 במרץ 1921 - 8 במאי 1999) היה שחקן קולנוע וסופר בריטי. שיחק בלמעלה מ-70 סרטים בסוגות שונות: קומדיה, מתח, מלחמה ודרמה.

## קורות חיים
בוגרד נולד בווסט המפסטד שלונדון. הוא היה השני מבין שני בניהם של אולריק ואן דן בוגרד (1972-1892), עורך אמנותי של העיתון "טיימס", ממוצא פלמי, יליד פרי באר, ברמינגהאם, ושל מרגרט ניבן (1980-1898), שחקנית לשעבר, בת למשפחה סקוטית מגלאזגו. בוגרד למד במכללת צ'לסי לאמנות והחל להופיע בתיאטרון. שיחק לראשונה בקולנוע ב-1939 בתפקיד קטן בסרט  שלא צוין ב"קרדיט". הקריירה שלו נקטעה בתחילתה בגלל פרוץ המלחמה ב-1939.
במלחמת העולם השנייה שירת בוגרד בצבא הבריטי כקצין מודיעין מפענח תצלומי אוויר, היה בין החיילים הראשונים שנכנסו למחנה ברגן-בלזן והזדעזע ממה שחווה שם.

## קריירה
לאחר המלחמה החל להופיע בסרטים אבל פרסומו הגיע דווקא מקומדיה מוצלחת שנקראה בישראל "רופא לעת צרה" ("Doctor in the House") כרופא מתמחה בבית חולים לצידו של קנת מור (1954). הצלחת הסרט הולידה שני סרטים נוספים בסדרה זו:"רופא בלב ים" ("Doctor at Sea") עם בריז'יט ברדו (1955), "רופא בגדול" ("Doctor at Large") (1957) ו"רופא במצוקה" ("Doctor in Distress") 1963.

ב-1954 שיחק בסרט "הנמר הישן" של הבמאי ג'וזף לוסי שהיה אז ברשימה השחורה של הוליווד. הוא שיתף פעולה עם לוסי גם בסרטים: "המשרת" ("The Servant") (1963), "למען יידעו" ("King and Country") (1964), "מודסטי בלז" ("Modesty Blaise") (1966) ו"התאונה" ("Accident") (1967).

ב-1961 שיחק במותחן "קורבן" ("Victim") בתור עורך דין הומוסקסואל הנסחט בגלל נטייתו המינית. זו הייתה העזה מצדו בתקופה שההומוסקסואלית הייתה אסורה בבריטניה. בוגרד עצמו לא נישא מעולם והיה הומוסקסואל בארון. הוא ניהל רומן במשך שנים רבות עם מנהלו האישי, השחקן אנתוני פורווד שהיה בעלה של השחקנית גליניס ג'ונס אך מעולם לא הצהיר רשמית על נטייתו המינית.

ב-1965 שיחק בוגרד בסרט "דרלינג" בבימוי של ג'ון שלזינגר ביחד עם ג'ולי כריסטי שזכתה אז בפרס אוסקר לשחקנית הטובה ביותר.

תפקיד בולט שלו היה בסרט "מוות בוונציה", בבימויו של לוקינו ויסקונטי (1971). בסרט גילם בוגרד את גוסטב פון אשנבך, סופר מצליח ומפורסם ברחבי אירופה, שמנהל אורח חיים קפדני ונזירי, שמחליט לצאת מעירו מינכן כדי לטייל בוונציה, שבה הוא מתאהב בנער יפהפה בשם טאדז'ו אותו מגלם ביורן אנדרסן.

ב-1974 שיחק בתפקיד ראשי בסרטה השערורייתי של הבמאית ליליאנה קוואני, "שוער הלילה". הוא גילם קצין נאצי בעברו, הנפגש שנית אחרי למעלה מעשור, עם ניצולת שואה (שרלוט רמפלינג), עמה היו לו יחסים סאדומזוכיסטיים בזמן המלחמה.

ב-1977 השתתף בסרט המלחמה "גשר אחד רחוק מדי" ("A Bridge Too Far").

בוגרד כתב גם מספר אוטוביוגרפיות וזיכרונות, וכן שישה רומנים.

ב-1996 עבר אנגיופלסטיה בעורקים הכליליים, שאחריה לקה באירוע מוחי קשה שהותיר אותו משותק בחצי הגוף הימני ופגע בכושר הדיבור שלו. למרות זאת הספיק לסיים את האוטוביוגרפיה שלו כולל תקופת מחלתו. הוא מת מהתקף לב בביתו בלונדון.

## פרסים ואותות
בוגרד היה מועמד חמש פעמים לפרס בפט"א לקולנוע בקטגוריית השחקן הטוב ביותר, וזכה פעמיים: ב"המשרת" (1963) וב"דרלינג" (1965)

ב-1990 הוענקה לו דרגת מפקד במסדר האמנויות והספרות בצרפת. ב-1992 הוענק לו תואר אבירות בבריטניה.

## פילמוגרפיה

## קישורים חיצוניים

* 

* 
* 
* 
* 
* 

קטגוריה:שחקני קולנוע וטלוויזיה אנגלים
קטגוריה:סופרים בריטים
קטגוריה:אנגלים ממוצא סקוטי
קטגוריה:אבירים בריטים
קטגוריה:בריטים שנולדו ב-1921
קטגוריה:בריטים שנפטרו ב-1999
קטגוריה:אנשי צבא להט"בים
צ'מוי טיפיאסו

**צ'מוי טיפיאסו** (נולדה ה-17 בנובמבר 1940) הייתה אשתו של בכיר בחיל האוויר המלכותי התאילנדי ושכירה בחברת הדלק והגז של תאילנד. היא קיבלה את עונש המאסר הארוך ביותר בעולם בגין הונאת פירמידה בה הייתה מעורבת, ההונאה פגעה ביותר מ-16,000 אזרחים תאילנדים ושוויה נאמד בין 200 ל-300 מיליון דולר.

## ההונאה
בסוף שנות השישים טיפיאסו הקימה קרן בשם מיאה צ'מוי (בתאילנדית "אמא צ'מוי"), הקרן הוצגה בתור קרן השקעות בדלק בעלת תשואות גבוהות ביותר. הודות לקשריה של טיפיאסו עם בכירים בחיל האוויר וכן בחברת הדלק והגז הממשלתית, הקרן האריכה ימים. קרבתה לאיש חיל האוויר התאילנדי היא זו שעזרה לה לבסס לעצמה מוניטין ולהקנות לתרמית לגיטימיות.

הקרן משכה את תשומת לבם של 16,231 איש והיא לא נסגרה עד לאמצע שנות השמונים.

## מעצר ומאסר
בין המשקיעים בפירמידה הייתה קבוצה גדולה של אישים חזקים פוליטית יוצאי הצבא ואף אישים מבית המלוכה התאילנדי. לאחר דיונים עם ראמה התשיעי, מלך תאילנד, דיונים שלא פורסמו לידיעת הציבור, הוחלט לסגור את הקרן וטיפיאסו נעצרה. היה הוחזקה בסתר על ידי הצבא ומשפטה לא החל בטרם הוחזרו כספיהם של בכירי הצבא והמקורבים לבית המלוכה. 

ב-27 ביולי 1989 טיפיאסו עמדה לראשונה למשפט בפרשה יחד עם עוד שבעה שותפים לעבירה. היא נידונה ל-141,078 שנות מאסר, אך בית המשפט הצהיר שהעונש שהיא יכולה לרצות על פי החוק בעוון הונאה מוגבל לעשרים שנה בלבד. בפועל, היא ריצתה רק 4 שנות מאסר ושוחררה בשנת 1993

קטגוריה:ילידות 1940
קטגוריה:עבירות צווארון לבן
סביבון סוב סוב סוב

**סְבִיבוֹן – סוֹב סוֹב סוֹב** הוא שיר לכבוד חג החנוכה מאת לוין קיפניס שהותאם ללחן עממי, ואשר עוסק במנהג המשחק בסביבון. השיר פורסם בשנת 1923 בספרו "מחרוזת" (הוצאת אמנות, פרנקפורט).

## הלחן
את המנגינה קיבל קיפניס מהמוזיקולוג ואספן המוזיקה העממית היהודית אברהם צבי אידלסון. תחילה הוא השתמש בה לשיר "מפאת ירדן מהר גלעד". כאשר חיבר קיפניס את "סביבון סוב סוב סוב", ביקש מנחום נרדי שיכתוב בשבילו מנגינה לשיר. לאחר שהמנגינה שהציע זה לא מצאה חן בעיניו, הוא השתמש באותה מנגינה שקיבל מאידלסון.

## קישורים חיצוניים
ממוזער|השיר כפי שנדפס לראשונה ב-1923|250px

* 
* 
* 

## הערות שוליים

קטגוריה:שירי חנוכה
קטגוריה:שירי לוין קיפניס
קטגוריה:שירי שנות ה-1920
ג'וש גוטהיימר

**ג'וש גוטהיימר** (באנגלית: **Josh Gottheimer**; נולד ב-8 במרץ 1975) הוא פוליטיקאי יהודי-אמריקאי חבר המפלגה הדמוקרטית. ב-2016 נבחר לכהן כנציג המחוז החמישי של ניו ג'רזי בבית הנבחרים של ארצות הברית.

## ביוגרפיה
גוטהיימר נולד וגדל בנורת' קולדוול שבניו ג'רזי, בנם של גוון פלדמן שעבדה כגננת ודונלד גוטהיימר, בעל עסק לשיווק מוצרי קוסמטיקה. ב-1997 סיים תואר ראשון בהיסטוריה של ארצות הברית מאוניברסיטת פנסילבניה, בשנת 1999 למד היסטוריה של העת החדשה באוניברסיטת אוקספורד שבאנגליה במסגרת מלגת ת'ורון . ב-2004 סיים תואר JD במשפטים מבית הספר למשפטים בהרווארד. 

את עיסוקו בתחום הפוליטי החל בגיל 16 כשעבד כמתמחה במטהו של פרנק לוטנברג חבר הסנאט של ארצות הברית מניו ג'רזי. בתקופת לימודי התואר הראשון עבד כמתמחה במטהו של יושב ראש בית הנבחרים של ארצות הברית טום פולי. במהלך הבחירות לנשיאות ארצות הברית 1996 הועסק בצוות התגובות של ביל קלינטון. בשנים 1998–2001 עבד בבית הלבן כעוזר לנשיא וכותב נאומים. בין השאר סייע בכתיבת נאומי מצב האומה של קלינטון בשנים 1999 ו-2000 ובנאומו בפני ועידת המפלגה הדמוקרטית בשנת 2000. בשנת 2001 שימש יועץ בכיר למרי פרנסס ברי, יושבת ראש נציבות זכויות האזרח של ארצות הברית. במהלך הבחירות המוקדמות במפלגה הדמוקרטית לקראת הבחירות לנשיאות ארצות הברית 2004 שימש כותב הנאומים וסגן מנהל התקשורת של וסלי קלארק ולאחר מכן ככותב נאומים למועמד המפלגה ג'ון קרי. 

בשנים 2005–2006 עבד כמנהל תחום האסטרטגיה התקשורתית בחברת פורד ולאחר מכן עבד בחברת יחסי הציבור בורסון-מרסטלר כסגן נשיא. ב-2010 מונה ליועץ למנהל רשות התקשורת הפדרלית ובשנים 2012–2015 עבד בחברת מיקרוסופט. 

גוטהיימר חבר בלשכת המסחר של ניו ג'רזי וחבר באיפא"ק.

בנובמבר 2016 נבחר לנציג המחוז החמישי של ניו ג'רזי בבית הנבחרים של ארצות הברית לאחר שגבר על חבר הקונגרס המכהן סקוט גארת', ברוב של 50.4% לעומת 47.3%. בנובמבר 2018 נבחר לתקופת כהונה שנייה.

גוטהיימר נשוי לעורכת הדין מרלה טאסק והם הורים לבן ובת.

## ספריו
גוטהיימר הוא מחברם של שני ספרים:
* **Ripples Of Hope: Great American Civil Rights Speeches** יצא לאור ב-2003. הספר עוסק בנאומים מפורסמים בתחום זכויות האזרח במהלך ההיסטוריה של ארצות הברית.
* **Power in Words: The Stories behind Barack Obama's Speeches, from the State House to the White House** יחד עם מרי פרנסס ברי, יצא לאור ב-2010. הספר עוסק ב-18 מהנאומים של ברק אובמה מ-2002 ועד בחירתו לנשיא ב-2008.

## קישורים חיצוניים

* 

* ג'וש גוטהיימר באתר בית הנבחרים של ארצות הברית
* אתר הבחירות של ג'וש גוטהיימר
* ראיון באתר c-span.org, 29 בנובמבר 2016
* 

קטגוריה:אמריקאים ילידי ניו ג'רזי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:כותבי נאומים
קטגוריה:סגל הבית הלבן
קטגוריה:יהודים חברי בית הנבחרים של ארצות הברית
קטגוריה:חברי הקונגרס ה-115 של ארצות הברית
קטגוריה:חברי בית הנבחרים של ארצות הברית מניו ג'רזי
קטגוריה:בוגרי אוניברסיטת פנסילבניה
קטגוריה:בוגרי בית הספר למשפטים באוניברסיטת הרווארד
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1975
דבורת-הדבש הננסית

שמאל|250px|קן של דבורת-הדבש הננסית|ממוזער
**דבורת-הדבש הננסית** (שם מדעי: *Apis florea*) היא דבורה קטנת-ממדים בסוג דבורת-הדבש. המין נפוץ באופן טבעי בדרום-מזרח ודרום-מרכז אסיה, והופץ על ידי האדם גם למזרח התיכון וצפון-מזרח אפריקה. שמה של דבורת-הדבש הננסית נובע מממדי גופה הקטנים בהשוואה לרוב המינים האחרים של דבורי הדבש, כגון דבורת-הדבש האירופית. אורך גופה של פועלת הוא בדרך כלל 7–10 מ"מ. דבורת-הדבש הננסית מקימה מושבות קטנות יחסית, והקן שלה מהווה חלה יחידה הבנויה על מצע חשוף כגון ענף של עץ או קיר. העוקץ שלה חלש יותר מהעוקץ של דבורת-הדבש האירופית. זהו אחד המינים הקדומים בסוג דבורת-הדבש, בעל מאפיינים הדומים יותר לאב הקדמון של הסוג.

דבורי-דבש ננסיות נוטות לבנות את קיניהן בגבהים נמוכים, הרחק מקרינת שמש ישירה, ועל צידם החיצוני של ענפים. מרחקי השיחור שלהן נוטים להיות ארוכים יותר בהשוואה למינים אחרים של דבורי דבש. המלכה מזדווגת בדרך כלל עם 3–4 זכרים. לעומתה, המלכה של דבורת-הדבש האירופית יכולה להזדווג עם עד 25 זכרים, אך רק מיעוטם יצליחו להעביר זרע אל איברי אגירת הזרע (spermatheca) שבגוף המלכה. הריקוד של פועלות דבורת-הדבש הננסית פחות מפותח מהריקוד של דבורת-הדבש האירופית. הוא אינו מכוון לפי כוח הכבידה. הריקוד מבוצע על חלקה העליון האופקי של החלה, בסמוך לחיבור עם ענף העץ התומך. הדבורה רצה בכיוון אחד, המכוון למקור שיחור המזון בו ביקרה. מנגנון דומה של ריקוד משמש לבחירת אתר קינון חדש. 

הקינים החשופים של דבורת-הדבש הננסית פגיעים מאוד לתקיפה על ידי בעלי חיים טורפים שונים, ואף נטפלות אליהן אקריות מהמין *Euvarroa sinhai*. הפועלות נוקטות מגוון של אמצעים להגנה על הכוורת: אזהרת פועלות שכנות על ידי קולות לחישה והרעדת הגוף; הסוואת הקן בתוך עלווה צפופה; הפרשת חומר דביק בתור מחסום נגד נמלים. כאשר פועלת נתקלת בסכנה, היא משמיעה קול אזהרה המכונה piping. הפועלות השכנות מגיבות תוך כמה עשיריות השנייה על ידי השמעת קולות לחישה (hissing) בעזרת הכנפיים. תגובת הלחישה מתפשטת במהירות לפועלות רחוקות יותר, ויוצרת אפקט קולני ומסונכרן. תגובת הלחישה מלווה בהפסקת פעולות המחיה השגרתיות של הפועלות כגון שיחור, ריקוד ועזיבת הכוורת.

דבורת-הדבש הננסית חיה בטבע בלבד ואינה מבויתת. למרות זאת, היא מהווה מאביק חשוב, בעל ערך כלכלי משמעותי באזורי תפוצתה. הדבש של דבורת-הדבש הננסית תופס מקום חשוב בתרבויות של דרום-מזרח ודרום-מרכז אסיה. הוא בעל ערך רב בדת ההינדית, ומוגש במגוון טקסים מסורתיים. בבודהיזם, מקובל להעניק את הדבש לנזירים כמחווה על מעשה טוב. באזורים שונים כגון נפאל, אתרי איסוף דבש הפכו למוקדי תיירות.

## דבורת-הדבש הננסית בישראל
דבורת-הדבש הננסית מהווה מין פולש בדרום ישראל ובירדן. היא תועדה לראשונה בעיר עקבה בירדן בשנת 2007, וכעבור זמן קצר נצפתה גם באילת; נכון ל-2016 דווח כי התפשטה צפונה לפחות עד באר אורה. נצפו פרטים אף בבאר שבע. היא הגיעה לאזור ככל הנראה דרך ספינת משא מעומאן שעגנה בנמל עקבה. המין מהווה מטרד מתמשך עבור מגזר התיירות באזור המלונות באילת. כמו כן, קיים חשש כי המשך התפשטות המין צפונה אל אזור המרכז יגרום לתחרות עם דבורי-דבש אירופיות ודבורי בר מקומיות ולהעברת פתוגנים אליהן, ועקב כך לפגיעה בענף הדבוראות, באוכלוסיות דבורי הבר או בהאבקת צמחי בר וחקלאות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1787
קטגוריה:טקסונים שתוארו בידי יוהאן כריסטיאן פבריציוס
קטגוריה:דבוריים
קטגוריה:מיני בעלי חיים פולשים בישראל
קטגוריה:דרום-מזרח אסיה: חרקים
אנדרו סקרבורו

**אנדרו סקרבורו** (באנגלית: **Andrew Scarborough**; נולד ב-26 בספטמבר 1973) הוא שחקן אנגלי המוכר מהופעתו בתפקיד טים דרו בסדרה זוכת הפרסים "אחוזת דאונטון". עוד הוא ידוע מתפקידים נוספים שלו בטלוויזיה בסדרות "לבבות ועצמות", "התנ"ך", "פונדק ג'מייקה", "Hidden" ו"נערות רעות". סקרבורו הוא שחקן תיאטרון המופיע ברבים מהתיאטראות החשובים בלונדון, בהם תיאטראות וסט אנד, כמו גם בתיאטראות ברחבי בריטניה ובברלין.

## ביוגרפיה
סקרבורו נולד בהארוגייט שבצפון יורקשייר. הוא למד בבית הספר בהארוגייט .

### קריירה
סקרבורו למד בבית הספר למשחק "Webber Douglas Academy of Dramatic Art". הופעת הבכורה המקצועית שלו הייתה על הבמה בתיאטרון הארוגייט בשלושה מחזות. הראשון "מבקר המדינה" בתפקיד דובצ'ינסקי, אחריו ב"חלום ליל קיץ" בדמות אוברון, וכן במחזה "Genie of the Lamp", עיבוד פנטו  בריטי לסיפור אלאדין ומנורת הקסמים. הוא גילם את היתקליף במחזה על פי הרומן "אנקת גבהים" מאת אמילי ברונטה. ב-1995 שיחק בתפקיד רנלדו בהפקה של תיאטרון אלמיידה של המחזה "המלט" בכיכובו של רייף פיינס.

בטלוויזיה הופיע סקרבורו לראשונה בסדרת הדרמה הפופולרית של ה-BBC "חדר מיון". עוד שיחק בתפקידים שונים בדרמות טלוויזיוניות כגון בסדרה "The Bill" של ITV, ב-"Streets of Gold", בסדרה המשטרתית "Heartbeat", בסדרת הדרמה "Touching Evil", ובסדרה "עדות אילמת" של BBC One. הוא השתתף בתפקיד אורח באופרת הסבון "קורוניישן סטריט" בדמות הארווי רובן.

בשנת 2000 שיחק סקרבורו בסרט הטלוויזיה "ג'ייסון והארגונטים" בהפקת רשת הולמרק.

הוא כיכב בתפקיד קווין ספירס בסדרה "נערות רעות" של ITV, בדמות סטיוארט דיימונד בסדרה "סקס, רובים ופרברים" של ערוץ 5, מארק בסרט הטלוויזיה "The Innocent", מייקל אוון בדרמה הקומית "לבבות ועצמות", ובתפיד שופט שלום במיני-סדרה "פונדק ג'מייקה" ב-BBC One. בסדרת הדרמה התקופתית "אחוזת דאונטון" גילם סקרבורו את טים דרו וזכה לביקורות נלהבות.

## פילמוגרפיה

## תפקידים בתיאטרון

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1973
תיבת גומא

[250px|ממוזער|שמאל|[בתיה בת פרעה|בת פרעה מוצאת את משה בתיבה. ציור מעשה ידי קונסטנטין פלביצקי]]
**תֵּבַת הגֹּמֶא** הייתה תיבה עשויה גומא פפירוס שצופתה בחימר וזפת כדי למנוע חדירת מים, שאליה הוכנס משה על ידי יוכבד אמו, שביקשה להגן עליו מגזירת פרעה.

התיבה הייתה עשויה מגומא, המזוהה עם גומא פפירוס, וחוזקה "בַחֵמָר וּבַזָּפֶת". צמח הפפירוס גדל לאורך גדות הנילוס ומצוי לרב באזור הדלתא של הנהר. צמח הגומא מגיע לגובה של 2.5 מטרים והוא מעוטר בעלים ופרחים. המצרים הקדמונים השתמשו בגומא כדי להתקין נעליים, מחצלות ואף סירות. לעשיית תיבת משה הספיק קנה אחד של גומא. את התיבה הניחה אם משה בין קני הסוף על שפת היאור כדי שלא תיסחף. במצרים העתיקה סימל הגומא חיים ארוכים וענפי הגומא שימשו כקמע המביא ברכה למחזיק בהם.

המילה 'תיבה' מופיעה בעוד סיפור תנ"כי, תיבת נח. גם בסיפור זה, התיבה מסמלת הצלה. בשני הסיפורים, משה בתיבה ותיבת נח, ניצלים השוכנים בה בחסדו של האל.

תיבת משה הייתה כ 1.5 מטרים

סיפור ידוע נוסף מהמזרח הקדום, בו היה שימוש לסל נצרים הוא סיפורו של סרגון מאכד, אשר אמו הכוהנת הפקירה אותו לחסדי הנהר.

## ראו גם
* משה בתיבה (סיפור מקראי)

## הערות שוליים

קטגוריה:פרשת שמות
קטגוריה:נילוס
קטגוריה:תיבות
עונת 1968/1969 בלה ליגה

**עונת 1968/1969** הייתה העונה ה-38 של לה ליגה שהיא הליגה הספרדית הבכירה בכדורגל. העונה החלה ב-14 בספטמבר 1968 והסתיימה ב-20 באפריל 1969.

הליגה כללה 16 קבוצות. קבוצות שזכו במקום 14–16 יעברו בסוף העונה לליגת משנה במקום שלוש קבוצות מליגת משנה.

התחרות כללה 30 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

בהתאם לתוצאות העונה הקודמת ריאל בטיס וסביליה ירדו לליגת משנה בסוף העונה. מליגת המשנה עלו גרנדה ודפורטיבו לה קורוניה.

ריאל מדריד זכתה בתואר וזאת בפעם ה-14 בתולדות המועדון והפעם השלישית ברציפות.

אספניול, מאלגה וקורדובה ירדו לליגת משנה בסוף העונה.

## כדורגלנים מצטיינים
פרס הפיצ'יצ'י למלך השערים של העונה הוענק לחוסה גארטה מאתלטיקו מדריד ולאמנסיו אמארו מריאל מדריד. הם כבשו 14 שערים כ"א. אמנסיו אמארו עשה זאת ב-29 משחקים וחוסה גרטה ב-30 משחקים.

פרס זאמורה לשוער הטוב ביותר הוענק לסלבדור סדורני מברצלונה שספג 18 שערים ב-30 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1968 1969
קטגוריה:תחרויות כדורגל ב-1968
קטגוריה:תחרויות כדורגל ב-1969
קטגוריה:1969 בספרד
דד מורוז

[ממוזער|שמאל|דמויותיהן של דד מורוז ו[סנגורוצ'קה בכרטיס ברכה]]
**דֶד מוֹרוֹז** (ברוסית: **Дед Мороз** (נהגה "מַרוז"; באוקראינית: **Дід Мороз**; בבלארוסית: **Дзед Мароз**) הוא דמות בדיונית בפולקלור הסלאבי המזכירה במאפייניה את סנטה קלאוס במערב ואת איאז אטה  במזרח. התרגום המילולי הוא "סבא כפור". על פי האגדות הסלאביות, מורוז מביא מתנות לילדים, לעיתים קרובות פנים אל פנים בזמן הנובי גוד.

עד להגעת הנצרות במאה התשיעית והעשירית לאזור רוסיה התקיימו מספר אמונות סלאביות באזור. אחד השדים במיתולוגיה היה מורוזקו. מורוזקו היה עוזר לילדים טובים ואנשים עובדי כפיים ולפעמים אף חילק מתנות, ולעומת זאת העניש ילדים חצופים (באגדת ילדת השלג הוא מקפיא למוות את הילדה החצופה בעודו נותן מתנות יקרות ערך לילדה טובת הלב).

במהלך המאה ה-19 לאחר שמספר מחזות שפורסמו ברבים, התעצבה דמותו של דד מורוז בדומה למה שמקובל לראות היום.

לפי המסורת, במהלך החג מחלק דד מורוז מתנות בחשאי בליל השנה החדשה, ומניחן למרגלות עץ היולקה בעזרת נכדתו סנגורוצ'קה (נערת השלג). דד מורוז נוהג על סוס או על טרוייקה , שהיא כרכרה הרתומה לשלושה סוסים (ולא לאיילים כפי שמקובל במסורת של סנטה קלאוס). לפי המסורת, סנגורוצ'קה לובשת גלימה כסופה כחולה ארוכה וכובע פרווה או כתר דמוי פתית שלג. דד מורוז עוטה מעיל פרווה המגיע עד עקביו, כובע פרווה חצי עגול ומגפי לבד על רגליו. יש לו זקן לבן ארוך. ברוסיה העיירה וֶליקי אוּסטיוּג שבמחוז וולוגדה נחשבת למקום מגוריו; בבלארוס יער ביאלובייסקה נחשב למקום מגוריו. סטלין הורה כי מורוז ילבש אך ורק מעיל בצבע כחול, כדי לבדל אותו מסנטה קלאוס הנוצרי האדום, עם זאת, הרוסים אינם מקפידים על כך.

בתקופת קיומה של ברית המועצות והמלחמה הקרה התפשטה דמותו של דד מורוז במרבית מדינות הגוש המזרחי (בארמנית מכונה הדמות:"פאפ דזמר" (Ձմեռ Պապ), בבולגרית:"דידו קולדה" (Дядо Коледа) וכו').

אצל חלק מהעמים הלא סלאבים שחיו תחת השלטון של האימפריה הרוסית, קיימים שמות לדד מורוז בשפה המקומיות:
 בשפה הטטרית והבשקירית דד מורוז ידוע כ-Ҡыш бабай Qïš babay, (זקן החורף), ובשפה היקוטית  ידוע כ-Chys Khan (אדון הקור), בשפה הננטית  ידוע כ-Yamal Iri (סבא ימאל). באזרבייג'ן דד מורוז ידוע כ-Şaxta Baba (סבא כפור) ומלווה בילדת הקרח Qar Qız.

בטורקיה, נוצרה דמותו של נואל באבא  כדמות מחלקת מתנות לשנה החדשה, כחלק מרפורמות אטאטורק שנועד להקנות לעם הטורקי המוסלמי מקביל לחג המולד בראש השנה האזרחית.

## קישורים חיצוניים

## הערות שוליים

* דמויותיהן של דֵד מַרוֹז וסְנֵגוּרָצְ'קַה, נובי גוד ישראלי
* Reveling in Russian Santa’s fairytale home

קטגוריה:מיתולוגיה סלאבית
קטגוריה:דמויות בדיוניות
קטגוריה:חגיגות השנה החדשה
קטגוריה:חורף
קטגוריה:רוסיה: תרבות
הנס מרטין זוטרמייסטר

שמאל|ממוזער|250px|קריקטורה 1971
**הנס-מרטין זוטרמייסטר** (בגרמנית: **Hans Martin Sutermeister**; 29 בספטמבר 1907 - 4 במאי 1977) היה סופר שווייצרי, שכתב בשפה הגרמנית.

זוטרמייסטר נולד בשנת 1907 בארגאו כבנו של פרידריך זוטרמייסטר, תאולוג. הוא עצמו למד תאולוגיה, אבל נשר מהמכללה ועבר ללימודי רפואה. בשנת 1941 קיבל בעצמו את התואר דוקטור לרפואה באוניברסיטת בזל. לאחר שלמד רפואה התנודד שנים ארוכות בעבודתו בין הרפואה לספרות. בשנים 1946–1947 היה רופא פליטים באונר"א בגרמניה, פולין וצ'כוסלובקיה. הוא היה נשוי לתושבת ברלין ונולדו לו שלוש בנות.

הוא אחיו של המלחין היינריך זוטרמייסטר.

## קישורים חיצוניים

* 

## הערות שוליים

קטגוריה:סופרים שווייצרים כותבי גרמנית
קטגוריה:בוגרי אוניברסיטת בזל
קטגוריה:שווייצרים שנולדו ב-1907
קטגוריה:שווייצרים שנפטרו ב-1977
עונת 1969/1970 בלה ליגה

**עונת 1969/1970** הייתה העונה ה-39 של לה ליגה שהיא הליגה הספרדית הבכירה בכדורגל. העונה החלה ב-13 בספטמבר 1969 והסתיימה ב-19 באפריל 1970.

הליגה כללה 16 קבוצות. קבוצות שזכו במקום 14–16 עברו בסוף העונה לליגת משנה במקום שלוש קבוצות מליגת משנה.

התחרות כללה 30 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

בהתאם לתוצאות של העונה הקודמת אספניול, מאלגה וקורדובה ירדו לליגת משנה בסוף העונה. מליגת המשנה עלו סביליה (זכתה במקום השלישי בסוף העונה), מיורקה וסלטה ויגו.

אתלטיקו מדריד זכתה בתואר וזאת בפעם השישית בתולדות המועדון.

דפורטיבו לה קורוניה, מיורקה ופונטבדרה ירדו לליגת משנה בסוף העונה.

## כדורגלנים מצטיינים
פרס הפיצ'יצ'י למלך השערים של העונה הוענק לכדורגלנים שכבשו 16 שערים:
* אמנסיו אמארו מריאל מדריד (ב-29 משחקים), העונה השנייה ברציפות
* חוסה גרטה מאתלטיקו מדריד (ב-30 משחקים), העונה השנייה ברציפות
* לואיס אראגונס מאתלטיקו מדריד (ב-30 משחקים)

"פרס זאמורה" לשוער הטוב ביותר הוענק לחוסה אנחל איריבר מאתלטיק בילבאו שספג 20 שערים ב-30 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1969 1970
קטגוריה:תחרויות כדורגל ב-1969
קטגוריה:תחרויות כדורגל ב-1970
קטגוריה:1969 בספרד
עונת 1970/1971 בלה ליגה

**עונת 1970/1971** הייתה העונה ה-40 של לה ליגה שהיא הליגה הספרדית הבכירה בכדורגל. העונה החלה ב-12 בספטמבר 1970 והסתיימה ב-18 באפריל 1971. 

הליגה כללה 16 קבוצות. קבוצות שזכו במקום 15–16 יעברו בסוף העונה לליגת משנה. שינוי זה בוצע בעקבות הכוונה להגדיל את הליגה ל-18 קבוצות החל מעונת 1971/1972.

התחרות כללה 30 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

בהתאם לתוצאות של העונה הקודמת דפורטיבו לה קורוניה, מיורקה ופונטבדרה ירדו לליגת משנה בסוף העונה. מליגת המשנה עלו אספניול, מאלגה וסלטה ויגו.

ולנסיה זכתה בתואר וזאת בפעם הרביעית בתולדות המועדון. היא זכתה במקום הראשון בזכות העתרון במשחקים נגד ברצלונה (ניצחון ותיקו) במהלך העונה.

ריאל סרגוסה ואלצ'ה ירדו לליגת משנה בסוף העונה.

## כדורגלנים מצטיינים
פרס הפיצ'יצ'י למלך השערים של העונה הוענק לכדורגלנים שכבשו 17 שערים:

* חוסה גרטה מאתלטיקו מדריד (ב-28 משחקים), העונה השלישית ברציפות
* קרלס רשאק מברצלונה (ב-28 משחקים) 

פרס זאמורה לשוער הטוב ביותר הוענק לאנחל אבלרדו מולנסיה שספג 19 שערים ב-30 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1970 1971
קטגוריה:תחרויות כדורגל ב-1970
קטגוריה:תחרויות כדורגל ב-1971
HD 164595

**HD 164595** הוא כוכב מסוג G הממוקם בקבוצת הכוכבים הרקולס וייחודו הוא דמיונו לשמש בממדיו, אף על פי שגילו גדול מזה של השמש. יתרה מזו, יש ל־HD 164595 סיווג ספקטרלי זהה לשמש וגם טמפרטורה דומה.

סביבו חג כוכב לכת אחד ידוע, HD 164595 b , המשלים סיבוב כל 40 ימי-ארץ במרחק של 0.23 יחידות אסטרונומיות, גודלו הוא כגודלו של כוכב הלכת נפטון ומסתו כ-16 מסות ארץ.

ב-15 במאי 2015 זיהה RATAN-600 , רדיו-טלסקופ של האקדמיה המדעית הרוסית שבזלנצ׳קסקיה , אותות רדיו אשר הגיעו בעוצמה של 11 ג'יגה-הרץ ונקלט בחלקו מספקטרום רדיו שמצוי בשימושו של צבא רוסיה . עוצמת השדר הראתה שהוא שודר ממשדר איזוטרופי, מה שנותן אינדיקציה כי מדובר בציוויליזציה מסוג 2 בסולם קרדשב. התגלית נשמרה בסוד מהקהילה הבינלאומית, כאשר בין המדענים חלקו הדעות - בעוד חלק סברו כי מדובר בתופעת טבע, הרי שהיו אסטרונומים שפנו לפרויקט סט"י לצורך מחקר יותר מעמיק. ימים לאחר מכן הודיעה האקדמיה למדעים ברוסיה כי "עיבוד וניתוח מאוחר יותר של האות גילה שמקורו הסביר ביותר הוא מכדור הארץ" וגם בפרויקט סט"י סברו כי אין שום דבר שיכול להבדיל בין האות לבין אות רדיו מלוויין שחלף בשדה הראיה של הטלסקופ.

## ראו גם
* אות ה"וואו!"
* הודעת ארסיבו

## הערות שוליים

קטגוריה:קבוצת הכוכבים הרקולס
קטגוריה:כוכבי הסדרה הראשית מסוג G
קטגוריה:חיים מחוץ לכדור הארץ
לחמה בעג'ין

**לחם בעג'ין** (מערבית: **لحم بعجين** *לחמעג'ון*, "בצק עם בשר"; בטורקית: **Lahmacun** *להמג'ון*; בארמנית: **լահմաջու** *להמג'ו*) הוא בצק אפוי עגול ודק, עליו בשר קצוץ (לרוב בשר כבש או בקר), סלט ירקות קצוצים ועשבים הכולל פטרוזיליה ובצל, ותבלינים כגון פפריקה, כמון, קינמון ופלפלת צ'ילי. 

לחם בעג'ין הוא מנה מוכרת בארמניה, לבנון, טורקיה, סוריה ובקהילות ארמניות וטורקיות בעולם. עקב דמיון מסוים, לעיתים נקראת המנה "פיצה ערבית", "פיצה טורקית" או "פיצה ארמנית". 

המנה פופולרית בירושלים בזכות הקהילה היהודית האורפלית והערבית. האורפלים נוהגים להוסיף תמרהינדי לבשר.

## קישורים חיצוניים

קטגוריה:מאפים
קטגוריה:המטבח הערבי: מאפים
קטגוריה:המטבח הישראלי
קטגוריה:המטבח המזרח-תיכוני
קטגוריה:המטבח הלבנוני
קטגוריה:המטבח הסורי
קטגוריה:המטבח הארמני
קטגוריה:המטבח הטורקי
קטגוריה:המטבח הקפריסאי
קטגוריה:המטבח העיראקי